**vállalkozási szerződés**

(tervezet)

amely létrejött egyrészről **Siófok Város Önkormányzata** (székhelye: 8600 Siófok, Fő tér 1. Képviseli: dr. Lengyel Róbert polgármester, adószáma: 15731481-2-14, pénzforgalmi számlaszáma: 11639002-06180700-39000008) (továbbiakban: Megrendelő)

másrészről a **………………………………….** (székhely: …………………………., adószám: ……………………….., pénzforgalmi számlaszám: ………………………………….., cg.: ……………………………….; képviselő: …………………………. ügyvezető; kivitelezői nyilvántartási azon.: …………………………………..) mint vállalkozó (a továbbiakban: Vállalkozó) között az alulírott helyen és napon, az alábbi feltételek szerint:

1. **A szerződés tárgya**
2. Megrendelő megrendeli, Vállalkozó pedig elvállalja a „**Siófok, Darnay illemhely szennyvízelvezetés tervezése, átépítése”** tárgyú felhívás kivitelezési munkáit az ajánlatkérési felhívásban és mellékleteiben megfogalmazott és elvárt műszaki tartalommal.
3. Vállalkozó feladata a kivitelezési munkálatok teljes körű megvalósítása annak érdekében, hogy az rendeltetésszerű és biztonságos használatra alkalmas legyen.
4. Vállalkozó a munkát hiány-, és hibamentesen, határidőre köteles elvégezni.

**2. Vállalkozói díj és annak megfizetése**

1. Vállalkozó a szerződés teljesítésért vállalkozói díjra jogosult.
2. A szerződő felek megállapodnak abban, hogy az 1. pontban meghatározott munka elvégzésének díja:

**……………………...Ft + ÁFA**

**azaz …………………………..………………………Ft + ÁFA**

1. Az Áfa mértékére, elszámolására a mindenkor hatályos Áfa törvény rendelkezései az irányadóak.
2. Felek megállapodnak abban, hogy a fenti díj átalánydíj (mely a kapcsolódó szolgáltatások, költségek, stb. egészét is tartalmazza), amelynek jogi természetével tisztában vannak. Vállalkozó ez alapján további fizetési igényt Megrendelővel szemben semmiféle jogcímen nem támaszthat, kivéve a késedelmi kamatot.
3. Felek rögzítik, hogy a fenti vállalkozói díj tartalékkeretet nem tartalmaz, továbbá hogy jelen szerződés rendelkezései vonatkozásában a Felek tartalékkeret jogintézményét nem alkalmazzák.
4. Az átalánydíj a Megrendelő által szolgáltatott műszaki tartalom alapján a Vállalkozó által készített költségvetés alapján került meghatározása.
5. Megrendelő pót-, és többletmunkaigényt nem fogad el. Ezzel kapcsolatban Vállalkozó – mint a szerződés tárgyával kapcsolatban kellő szakértelemmel rendelkező jogi személy – jelen szerződés aláírásával kijelenti, hogy teljes mértékben megismerte az elvégzendő feladatot és annak körülményeit, így kijelenti, hogy az általa megajánlott vállalkozói díj valamennyi feltétel kielégítéséhez szükséges munkára (anyagra, berendezési és felszerelési tárgyra, stb.) fedezetet nyújt, így pót, ill. többletmunkaigényéről jelen szerződéssel feltétel nélkül és visszavonhatatlanul lemond. Kijelenti, hogy az ár-, árfolyamváltozásokkal, továbbá banki, adózási kondíciók változásával kapcsolatos kockázatokat felmérte, és arra a vállalkozói díj teljes mértékben fedezetet nyújt.
6. A pótmunkára csak a felhívásban nem szereplő, az ajánlattételkor az ajánlattevőtől, mint hasonló tevékenységet üzletszerűen végző gazdasági szereplőtől elvárható gondossággal előre nem látható okból kerülhet sor.
7. A beruházás pénzügyi fedezetét a Megrendelő saját forrásból biztosítja. Megrendelő kijelenti, hogy a szükséges fedezettel rendelkezik.
8. Megrendelő előleget és részszámlázási lehetőséget nem biztosít.
9. A számla benyújtásának feltétele a Megrendelő által igazolt teljesítés igazolás kiállítása.
10. Megrendelő az ellenszolgáltatás összegét az igazolt szerződésszerű teljesítést követően, utólag **30 napos** fizetési határidejű átutalással, forintban (HUF) teljesíti. A kibocsátott igazolásokat, kifizetéseket mindig az elvégzett műszaki tartalomnak megfelelően kell elkészíteni.

**3. Szerződési biztosítékok**

1. Vállalkozó késedelmi kötbér megfizetésére köteles, ha olyan okból, amiért felelős a szerződésben rögzített bármely teljesítési határidőt elmulasztja. A késedelmi kötbér alapja a nettó vállalkozói díj. A késedelmi kötbér mértéke 0,5% / nap, de legfeljebb a teljes nettó vállalkozói díj 20 %-a lehet. Ezt meghaladó késedelem esetén a szerződést Megrendelő azonnali hatállyal felmondhatja.
2. Vállalkozó meghiúsulási kötbér megfizetésére köteles, amennyiben Vállalkozó adott megrendelésre vonatkozóan a teljes nettó vállalkozói díj 20%-át elérő késedelembe esik. A meghiúsulási kötbér mértéke a teljes nettó vállalkozói díj 20%-a.
3. A Megrendelő az esetleges kötbér igényét írásbeli felszólítás útján érvényesíti, melynek a Vállalkozó köteles 8 naptári napon belül maradéktalanul eleget tenni. Amennyiben a Vállalkozó a fenti irat kézhezvételét követő 3 napon belül magát érdemi indokolással és azt alátámasztó bizonyítékokkal nem menti ki, akkor a kötbér elismertnek tekintendő. A kötbér a vállalkozói számlába beszámítható.
4. Vállalkozó a szerződés hibátlan teljesítésének biztosítására valamennyi elvégzett munka vonatkozásában **24 hónap** általános jótállást vállal.
5. Vállalkozó teljes kártérítési kötelezettséget vállal jelen szerződéssel kapcsolatosan a neki felróható károkért.

**4. Teljesítési határidő**

1. Szerződő felek jelen szerződés munka befejezési véghatáridejét 2026.04.30.-ban határozzák meg.
2. Minden, a szerződés teljesítését akadályozó, el nem hárítható külső körülmény (vis maior) a befejezési határidő módosítását vonhatja maga után, kivéve, ha bármilyen munkaszervezési (több munkavállaló alkalmazása, munkaszervezés megváltoztatása, stb.) eljárással megoldható lett volna a határidő betartása. Vállalkozó kijelenti, hogy a rendelkezésére álló teljesítési időszak – figyelembe véve az évszakokkal kapcsolatban felmerülő munkavégzést általában akadályozó körülményeket is – elégséges a szerződés határidőben történő hiány és hibamentes teljesítésére.
3. Nem eredményezi a teljesítési határidő módosulását az elhárítható, illetve a Vállalkozó által kellő gondossággal előre látható okok miatt bekövetkezett késedelem.
4. **A munkaterület átadása, munkavégzés**
5. A munkaterületet a Megrendelő a szerződés aláírását követően legkésőbb 10 munkanapon belül adja át a Vállalkozónak.
6. Felek megállapítják, hogy az átadás-átvétel vonatkozásában a munkaterület megfelelő, ha a munkavégzés helyére az anyag szállítása gépi vagy kézi erővel megoldható és a munkavégzés a tényleges munkavégzés helyén megkezdhető. Felek rögzítik, hogy a munkaterület a szerződéskötéskor megfelelőnek minősül.
7. Vállalkozó kivitelezési munkáinak energiaigényét saját maga köteles biztosítani.
8. A munkaterület átadását követően a személy-, vagyon-, és munkabiztonságról, a környezetvédelmi szabályok betartásáról a Vállalkozó köteles gondoskodni. Vállalkozó felel a Megrendelő ill. harmadik személyek vonatkozásában azok vagyontárgyaiban, életében, testi épségében ill. egészségében a neki felróható módon keletkezett hiányokért, ill. károsodásokért.
9. Vállalkozó köteles a tényleges munkavégzéssel érintett munkaterületet megfelelően elkeríteni. Felel különösen mindazon károkért, amelyek ezen kötelezettségének nem, vagy nem megfelelő teljesítéséből adódik.
10. Vállalkozó köteles a keletkezett hulladékot a jogszabályoknak megfelelően gyűjteni, és hivatalos hulladéklerakó-helyre szállítani (például az NHSZ Zöldfok Zrt. által üzemeltetett somi szeméttelep), valamint ezt a Megrendelő felé megfelelően igazolni.
11. A munkaterületen a napi munkavégzést követően hulladék nem maradhat.
12. A teljesítés során munkát végezni csak munkanapokon 07.00 órától 17.00 óráig lehet. Amennyiben ettől eltérő munkavégzésre kerül sor, azt Vállalkozó előzetesen jelzi Megrendelőnek.
13. Vállalkozó köteles a közlekedés lehető legkisebb zavarásával az építési tevékenységet ellátni. Vállalkozó köteles – amennyiben szükséges – a forgalom korlátozásához, eltereléséhez szükséges valamennyi intézkedést (különösen egyeztetés, engedélyeztetés, szükséges tervek elkészítése, kitáblázás) ellátni. Ezen kötelezettségéből a Megrendelőre ill. harmadik személyekre háruló károkért szintén teljes anyagi felelősséggel tartozik.
14. **Kapcsolattartás, jognyilatkozat tétel**
15. Felek kijelentik, hogy a tevékenységük során a tudomásukra jutott üzleti titkot megőrzik. Üzleti titokként definiálnak minden olyan adatot, mely jelen szerződés keretein belül a másik féllel kapcsolatban a tudomásukra jut. Kivételt képez ez alól azon adatok összessége, amely más jogszabályok szerint nyilvános adatnak minősül.
16. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
17. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
18. Szerződő felek jelen szerződés teljesítése során kötelesek együttműködni, bármely a szerződéssel kapcsolatos adatot, tényt kötelesek haladéktalanul egymás tudomására hozni.
19. Jelen szerződéssel kapcsolatban joghatályos nyilatkozattételre jogosult személyek az alábbiak, akik jognyilatkozataikat kizárólag írásban, az átvétel idejét igazoló módon tehetik meg érvényesen. Felek ez alatt értik a telefax, ill. az e-mail üzenetek váltását, ha annak átvétele igazolható.

Megrendelő részéről: Reichardt Edina

beruházási csoportvezető

Tel: +36 84 504 262

e-mail : Reichardt.Edina@siofok.hu

Virág Tímea

beruházási ügyintéző

Tel:+36 84 504 275

e-mail : virag.timea@siofok.hu

Vállalkozó részéről: …………………………………………………………..

…………………………………………

Tel/fax: : ……………………………………………….

E-mail:……………………………………………

1. Megrendelő és Vállalkozó egymás írásbeli megkereséseire azok kézhezvételétől számítva 3 munkanapon belül írásban érdemi nyilatkozatot kötelesek tenni.
2. Megrendelő jogosult a kivitelezés során bármikor a munkaterületen a munkavégzést ellenőrizni.
3. Felek kifejezetten rögzítik, hogy a Vállalkozót nem mentesíti a hibás teljesítés jogkövetkezménye alól, ha a Megrendelő ellenőrzési kötelezettségét nem, vagy nem megfelelően teljesítette.
4. **A szerződés teljesítésével kapcsolatos átadás átvételi eljárás**
5. Az átadás-átvételi eljárás megkezdéséről Vállalkozó Megrendelőt köteles készre jelentés formájában írásban, a hatályos jogszabályi rendelkezéseknek megfelelően értesíteni. Megrendelő köteles az átadás-átvételi eljárást 5 munkanapon belül megkezdeni.
6. Az eljáráson a felek képviselői megvizsgálják a teljesítést, jegyzőkönyvet vesznek fel, melyben felvezetik az esetleges hibák és hiányok listáját. A Vállalkozó köteles a jegyzőkönyvbe nyilatkozni a hibák kijavításának határnapjáról, mely nem haladhatja meg összességében az 5 munkanapot.
7. Felek kifejezetten rögzítik, hogy az elvégzett munka mindaddig nem kerül átvételre, amíg a teljes teljesítés hiány-, és hibamentes nem lesz.
8. A fentiek alapján elvégzett hiánypótlásokról, ill. javításokról a Vállalkozó írásban tájékoztatja a Megrendelőt, aki a tárgyi munkát – megfelelőség esetén – átveszi. Az átvétel feltétele továbbá hogy Vállalkozó ezen időpontig valamennyi keletkezett hulladékot, ideiglenes szerkezetet, felvonulási épületet, gépeit, berendezéseit, ill. a munkavégzéshez használt egyéb vagyontárgyait (alvállalkozóira is kiterjedően), továbbá a fel nem használt építőanyagokat a munkaterületről elszállítsa.
9. **Vegyes és záró rendelkezések**
10. Adatvédelemmel kapcsolatos kötelezettségek: A Szerződő felek rögzítik, hogy a szerződés megkötése és teljesítése során - jogi személy, illetve jogi személyiséggel nem rendelkező társaság - szerződő fél esetén a képviselő(k), illetve a kapcsolattartóként megjelölt személyek, valamint a szerződés teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor. Az adatkezelés jogalapja a GDPR 6. cikk (1) bekezdés b) vagy f) pontja a szerződés teljesítése, illetve a szerződő felek jogos érdeke céljából. Szerződő Felek rögzítik, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet. A Szerződő felek kijelentik továbbá, hogy – tekintettel arra, hogy az egyik szerződő fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra.
11. A szerződés teljesítés előtti megszűntetésére a Ptk. vállalkozási, ill. építési szerződésre vonatkozó szabályai irányadók.
12. Megrendelő jogosult elállni a szerződéstől, ill. azt azonnali hatállyal felmondani, különösen ha:
	1. a Vállalkozó ellen az illetékes bíróság jogerős végzése alapján felszámolási eljárás indul; vagy
	2. a Vállalkozó végelszámolás iránti kérelme (amennyiben gazdasági társaságról van szó) a cégbíróságnál benyújtásra került; vagy
	3. a Vállalkozóval szemben az illetékes cégbíróság előtt megszűntetési, törlési eljárás indul;
	4. a Vállalkozó a megrendelésben megjelölt véghatáridőt a következményekre történő figyelmeztetés ellenére, a felszólítás átvételétől számítva is 15 napot meghaladóan elmulaszt;
	5. Jogszabályon alapuló felmondási vagy elállási okok fennállnak,
	6. Vállalkozó magatartása vagy mulasztása miatt harmadik személyt baleset vagy egyéb módon kár éri.

4. A Vállalkozónak ilyen esetben csak a már elvégzett munkák elszámolására lehet igénye.

5. E szerződésben nem szabályozott kérdésekben a Ptk. vonatkozó rendelkezései az irányadók.

6. Felek esetleges vitás ügyeiket egyeztetés útján rendezik, ennek eredménytelensége esetén a jogviták eldöntésére – hatáskörtől függően – kikötik a Siófoki Járásbíróság, illetve a Kaposvári Törvényszék kizárólagos illetékességét.

Felek a szerződést, mint akaratukkal mindenben megegyezőt, elolvasás és értelmezés után, jóváhagyólag aláírják.

Siófok, 2025. ………………….. Siófok, 2025. …………………..

|  |  |
| --- | --- |
| Dr. Lengyel RóbertpolgármesterSiófok Város ÖnkormányzataMegrendelő | Vállalkozó |
| Jogi ellenjegyző: Dr. Boda ZsuzsannajegyzőSiófoki Közös Önkormányzati Hivatal | Pénzügyi ellenjegyző: Balogh Gáborközgazdasági osztályvezetőSiófoki Közös Önkormányzati Hivatal |